**ACTA DE LA SESSIO ORDINÀRIA DEL PLE MUNICIPAL**

**NÚM.: 4/2015**

**DATA: 31 DE MARÇ DE 2015**

**HORA INICI: 9,02 h.**

**HORA FINALITZACIO: 9,35 h.**

**LLOC: AJUNTAMENT DE DELTEBRE**

**ASSISTENTS:**

**Alcalde-President:** Sr. José Emilio Bertomeu Rio.

**Regidors**: Sr. Gervasi Aspa Casanova, Sr. Rogelio Tomàs Bonet, Sr. Joan Alginet Aliau, Sra. Sònia Bertomeu Tomàs, Sr. Oscar Martin Bo, Sr. Jordi Pau Torres Fabra, Sra. Susanna Gómez Castellà, Sra. Maria Salomé Bertomeu Mauri, Sra. Sònia Bertomeu Franch, Sr. Lluís Soler Panisello, Sr. Salvador Bertomeu Bertomeu, Sr. Mingo Alcalà Sorribes, Sra. Carme Franch Rius, Sr. Joan Bertomeu Bertomeu i Sr. Tomàs Castells Fresquet

**Excusats:** Sra. Teresa Culvi Porres,

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

**ORDRE DEL DIA**

**PART RESOLUTIVA**

**1r.- . APROVACIÓ, SI S’ESCAU, DE LES ACTES DE LES SESSIONS:**

**- NÚM. 2/2015, ORDINÀRIA DE DATA 10 DE FEBRER DE 2015.**

**- NÚM. 3/2015, EXTRAORDINÀRIA I URGENT DE DATA 17 DE FEBRER DE 2015.**

El Sr. Alcalde pregunta si algun dels grups polítics tenen alguna objecció a fer a les actes esmentades i tots els grups manifesten que estan d’acord amb el seu contingut i per tant queden aprovades per unanimitat.

**COMPTES I HISENDA**

**2n.- DONAR COMPTE DE LA JUSTIFICACIÓ DEL SEGUIMENT DEL PLA D'AJUST 4T TRIMESTRE DE 2014 AL MINISTERI D'HISENDA I ADMINISTRACIONS PÚBLIQUES**

Arribats a aquest punt de l’ordre del dia es dona compte de la justificació del seguiment del pla d’ajust 4t. Trimestre de 2014 al Ministeri d’Hisenda i Administracions Públiques, restant el Ple assabentat.

**3r.- DONAR COMPTE INFORMACIÓ TRAMESA AL MINISTERI D'HISENDA I ADMINISTRACIONS PÚBLIQUES ARTICLE 16 ORDRE HAP/2105/2012 4T TRIMESTRE DE 2014**

Arribats a aquest punt de l’ordre del dia, es dóna compte de la tramesa al Ministeri d’Hisenda i Administracions Públiques art. 16 Ordre HAP/2015/2012 4t trimestre de 2014, restant el Ple assabentat.

**4t.- DONAR COMPTE DE L'OBLIGACIÓ DE LA TRAMESA DE LA LLEI DE MOROSITAT 4T TRIMESTRE 2014 A LA GENERALITAT DE CATALUNYA (EACAT)**

Arribats a aquest punt de l’ordre del dia, es dóna compte de l’obligació de la tramesa de la Llei de morositat 4t trimestre de 2014 a la Generalitat de Catalunya (EACAT), restant el Ple assabentat.

**5è.- DONAR COMPTE PERÍODE MIG DE PAGAMENT 4T TRIMESTRE D'ACORD AMB EL RD 635/2014 DE 25 DE JULIOL DE 2014 TRAMÉS AL MINISTERI D'HISENDA I ADMINISTRACIONS PÚBLIQUES**

Arribats a aquest punt de l’ordre del dia, es dóna compte del període mig de pagament 4t trimestre d’acord amb el RD 635/2014, de 25 de juliol de 2014 tramès al Ministeri d’Hisenda i Administracions Públiques, restant el Ple assabentat.

**6è.- DONAR COMPTE LIQUIDACIÓ PRESSUPOST EXERCICI 2014.**

Arribats a aquest punt de l’ordre del dia, es dóna compte de la liquidació del Pressupost exercici 2014, restant el Ple assabentat.

**7è.- DONAR COMPTE INFORMES INTERVENCIÓ EXERCICI 2014**

Arribats a aquest punt de l’ordre del dia, es dóna compte dels informes d’intervenció de l’exercici 2014, restant el Ple assabentat.

**8è.- DONAR COMPTE PLANS PRESSUPOSTARIS A MIG TERMINI 2016-2018 D’ACORD AMB L’ART. 6 ORDRE HAP 2105/2012.**

Arribats a aquest punt de l’ordre del dia, es dóna compte dels plans pressupostaris a mig termini 2016-2018 d’acord amb l’art. 6 Ordre HAP 2015/2012, restant el Ple assabentat.

**9è.- DICTAMEN DE PROPOSTA EN RELACIÓ A L'APORTACIÓ MUNICIPAL A LA SOCIETAT DELTEBRE GESTIÓ ACTIVA, SA EXERCICI 2014 PER IMPORT DE 2.000,00.-€**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Comptes i Hisenda de data 24 de març de 2015, el Sr. Secretari acctal. dóna lectura en la seva part bastant a la proposta següent:

“El que subscriu, Rogelio Tomàs Bonet, com a regidor delegat de l’Àrea d’Hisenda, en ús de les facultats que la legislació vigent li concedeix, al ple de la corporació eleva la següent PROPOSTA:

Atès que al pressupost municipal de l’exercici 2014 s’ha fet una aportació a la Societat Anònima Municipal Deltebre Gestió Activa, SA per import de 2.000 € en concepte d’aportació patrimonial (capítol 8 –aportació de capital-) en càrrec a l’aplicació pressupostària 15100.87290.

Atès que per tal de realitzar el tancament comptable de l’exercici 2014 es requereix d’un acord de ple municipal on consti que aquesta quantitat és en concepte d’aportació de capital.

Per tot l’esmentat anteriorment, al ple de la Corporació PROPOSO adopti els següents

ACORDS:

1r.- Que l’aportació realitzada per aquest ajuntament a la Societat Deltebre Gestió Activa, SA durant l’exercici 2014 i per import de 2.000 € va ser en concepte d’aportació patrimonial (capítol 8 – aportació de capital-) en càrrec a l’aplicació pressupostària 15100.87290 i així quedi reflexat al Compte General de l’exercici 2014.

2n.- Trametre el present acord a la Societat Deltebre Gestió Activa, SA per al seu coneixement i efectes oportuns.

La Corporació, no obstant això, acordarà el que estimi oportú.

Deltebre, 18 de març de 2015. Sgt. Rogelio Tomàs Bonet.”

Finalitzada la lectura, per part del Sr. alcalde se li dona la paraula al Sr. Tomàs Castells Fresquet del PPC i diu que el posicionament del seu grup serà d’abstenció a la present proposta.

Intervé el Sr. Lluís Soler del grup de CiU i diu que el posicionament del seu grup serà d'abstenció a la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martín Bo (ERC-AM), Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM) i Jordi Pau Torres Fabra (ERC-AM) i sis vots d’abstenció de Lluís Soler Panisello (CiU), Domingo Alcalà Sorribes (CiU), Salvador Bertomeu Bertomeu (CiU), Carme Franch Rius (CiU), Joan Bertomeu Bertomeu (PPC) i Tomàs Castells Fresquet (PPC) per tant resta expedit el tràmit adient sent facultat el Sr. alcalde per a dur-ho a terme i per portar a efecte el que calgui per a l’execució d’aquest acord.

**10è.- DICTAMEN DE PROPOSTA D’APROVACIÓ DE LES BASES REGULADORES DELS AJUTS ECONÒMICS DESTINATS A LES PERSONES AFECTADES PER LES TRANSMISSIONS DE L’HABITATGE HABITUAL EN ELS SUPÒSITS D’EXECUCIÓ HIPOTECÀRIA**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Comptes i Hisenda de data 24 de març de 2015, el Sr. Secretari acctal. dóna lectura en la seva part bastant a la proposta següent:

“Qui subscriuen, Sònia Bertomeu Franch, Regidora de Política Social i Salut, i Rogelio Tomàs Bonet, Regidor d’Hisenda, en ús de les facultats que la legislació vigent li concedeix, al ple de la Corporació eleven la següent INFORMACIÓ:

Des d’aquest Ajuntament, i per tal d’intentar no agreujar la situació d’aquells ciutadans que, afectats per la situació econòmica i laboral en la qual es troba immers l’Estat espanyol, es poden trobar sotmesos a una execució dels préstecs hipotecaris que graven els seus habitatges, tot havent d’arribar a atorgar la dació en pagament dels mateixos o, fins i tot, veure executats els seus deutes, s’han redactat les Bases reguladores dels ajuts econòmics destinats a les persones afectades per les transmissions de l’habitatge habitual en els supòsits d’execució hipotecària.

Atès que, a l’empara del que estableix la Llei 38/2003, de 17 de novembre, general de subvencions i el Reglament que la desenvolupa, s’han redactat les bases reguladores dels ajuts econòmics destinats a les persones afectades per les transmissions de l’habitatge habitual en els supòsits d’execució hipotecària.

Atès que, de conformitat amb l’establert a l’article 124 del ROAS, a l’article 49 de la Llei 7/1985, de 2 d’abril, reguladora de les bases de règim local i 178 del Decret Legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya, la competència per aprovar les mateixes correspon al Ple Municipal, PROPOSEM al Ple l’adopció dels següents ACORDS:

**PRIMER.**

Aprovar inicialment les Bases reguladores dels ajuts econòmics destinats a les persones afectades per les transmissions de l’habitatge habitual en els supòsits d’execució hipotecària, que s’adjunten com annex a aquesta Proposta.

**SEGON.**

Sotmetre-les a informació pública pel termini mínim de trenta dies, a fi que, contra les mateixes, s’hi puguin presentar al·legacions i reclamacions, mitjançant la inserció dels anuncis corresponents al BOPT, al DOGC, a La Veu de l’Ebre i al tauler d’edictes de l’ajuntament. El termini d’informació pública començarà a comptar des del dia de la publicació de l’anunci al BOPT.

**TERCER.**

Disposar que, si no s’hi formula cap al·legació ni reclamació durant el termini d’informació pública, aquestes bases que ara s’aproven inicialment quedaran aprovades definitivament sense necessitat de cap tràmit ulterior, i es procedirà directament a la publicació del seu text íntegre al BOPT, per a la seva entrada en vigor.

La Corporació, no obstant això acordarà el que estimi pertinent.

Deltebre, 23 de març de 2015. Sgt. Sònia Bertomeu Franch Rogelio Tomàs Bonet”

Finalitzada la lectura, per part del Sr. alcalde se li dona la paraula al Sr. Tomàs Castells Fresquet del PPC i diu que el posicionament del seu grup serà a favor de la proposta.

Intervé el Sr. Lluís Soler del grup de CiU i diu que el posicionament del seu grup serà a favor de la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**URBANISME, PLANIFICACIÓ DEL TERRITORI, OBRA PÚBLICA I SERVEIS MUNICIPALS**

**11è.- DICTAMEN DE PROPOSTA D’APROVACIÓ INICIAL D’IMPOSICIÓ I ORDENACIO DE CONTRIBUCIONS ESPECIALS PER AL FINANÇAMENT DE LES OBRES D’URBANITZACIÓ DE LA ZONA V DE RIUMAR (2a FASE) SECTORS, A, B i C**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa d’urbanisme, planificació del territori, obra pública i serveis municipals de data 24 de març de 2015, el Sr. Secretari acctal. dóna lectura en la seva part bastant a la proposta següent:

“El que subscriu, Òscar Martin Bo, com a regidor delegat de l’Àrea d’Obres Públiques i Serveis Municipals, en ús de les facultats que la legislació vigent li concedeix, al ple de la corporació eleva la següent INFORMACIÓ:

**Antecedents:**

1. La Junta de Govern Local, en sessió de data 20 de febrer de 2015, va aprovar el projecte d’Urbanització de la Zona V de Riumar, 2a Fase, Sectors A, B i C, redactat per Ramon Arandes Renú, amb un pressupost d’execució per contracta d’UN MILIÓ SET-CENTS NORATA-NOU MIL NOU-CENTS UN EUROS (1.799.901,- €).
2. Els serveis tècnics, la interventora i el cap de contractació han emès els corresponents informes tècnic, econòmic i jurídic, que consten en l’expedient.

**Fonaments de Dret:**

**PRIMER:**

D’acord amb el que disposen els articles 28 i 58 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals (en endavant TRLHL), l’Ajuntament pot establir i exigir contribucions especials per realitzar obres municipals, sempre que es produeixi un benefici o augment de valor en els béns dels particulars i sempre que les obres es realitzin dins l’àmbit de les competències de l’Ajuntament per complir els fins que li són atribuïts. L’obra d’ Urbanització de la Zona V de Riumar, 2a Fase, Sectors A, B i C té aquesta consideració perquè s’inclou en una de les enumerades en l’article 29 del TRLHL.

**SEGON:**

D’acord amb el que disposa l’article 15.1 del TRLHL, correspon a les entitats locals acordar la imposició i ordenació dels seus tributs. Concretament, pel que fa a les contribucions especials, l’art. 34.1 de l’esmentat text legal preveu que l’exacció de les contribucions especials requeriràl’adopció prèvia de l’acord d’imposició i ordenació en cada cas concret.

**TERCER:**

La base imposable serà, com a màxim, d’UN MILIÓ DIS-CENTS DINOU MIL NOU-CENTS DEU EUROS AMB NORANTA CÈNTIMS (1.619.910,90 €), corresponents al 90 % del cost que l’Ajuntament suporta per realitzar aquesta obra, que no supera el límit exigit per la llei.

Per tant, al ple de la Corporació **PROPOSO** que s’adoptin els següents acords:

**PRIMER.**

Aprovar inicialment la imposició de contribucions especials com a conseqüència de l’execució de l’obra d’Urbanització de la Zona V de Riumar, 2a Fase, Sectors A, B i C, l’establiment i exigència de les quals es legitima per l’obtenció d’un benefici o per l’augment de valor dels immobles de l’àrea beneficiada.

**SEGON.**

Ordenar simultàniament el tribut concret d’acord amb les següents determinacions:

1. El cost previst de l’obra es fixa en UN MILIÓ SET-CENTS NORATA-NOU MIL NOU-CENTS UN EUROS (1.799.901,- €), suportat íntegrament per l’Ajuntament.
2. Es fixa la quantitat que s’han de repartir els beneficiaris en UN MILIÓ SIS-CENTS DINOU MIL NOU-CENTS DEU EUROS AMB NORANTA CÈNTIMS (1.619.910,90 €), corresponents al 90 % del cost suportat. Aquesta quantitat té el caràcter de mera previsió, ja que, finalitzada l’obra, si el cost real és més alt o més baix que el previst, s’ha de prendre aquest cost a efectes del càlcul de les quotes, s’han d’assenyalar els subjectes passius i s’han de girar les liquidacions que siguin necessàries.
3. S’aplica com a mòdul/s de repartiment de la base imposable els metres lineals de façana de la finca i els metres quadrats de superfície de la mateixa.

**TERCER.**

Aprovar la relació de subjectes passius i les quotes singulars que resulten d’aplicar a la quantitat que es reparteixen els beneficiaris el valor dels mòduls aplicables, segons consta en el document annex.

**QUART.**

Exposar l’expedient a informació pública en el tauler d’anuncis de l’Ajuntament i publicar-lo al BOP durant trenta dies hàbils, durant els quals les persones interessades poden examinar l’expedient i presentar-hi les reclamacions que creguin oportunes. Durant aquest període d’exposició pública, els propietaris o titulars afectats poden constituir-se en associació administrativa de contribuents.

**CINQUÈ.**

Si no hi ha reclamacions, l’acord inicial esdevindrà definitiu i es publicarà en el BOP.

Si hi ha reclamacions, les haurà de resoldre el Ple de la corporació per majoria absoluta abans d’aprovar definitivament la imposició i ordenació de les contribucions especials.

**SISÈ.**

Notificar individualment a cada subjecte passiu les quotes corresponents, si és conegut i, si no, mitjançant edictes.

**SETÈ.**

Recaptar aquestes contribucions especials en un dos terminis.

**VUITÈ.**

Aplicar l’Ordenança general de contribucions especials en tot allò que no prevegi aquest acord.

La Corporació, no obstant això, acordarà el que estimi pertinent.

Deltebre, 20 de març de 2015. Sgt. Oscar Martín Bo. Regidor d’Obres Públiques”

Finalitzada la lectura, per part del Sr. alcalde se li dona la paraula al Sr. Tomàs Castells Fresquet del PPC i diu que el posicionament del seu grup serà a favor de la present proposta.

Intervé el Sr. Lluís Soler del grup de CiU i diu que el posicionament del seu grup serà d'abstenció a la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb dotze vots a favor de José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martín Bo (ERC-AM),Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM), Jordi Pau Torres Fabra (ERC-AM), Joan Bertomeu Bertomeu (PPC) i Tomàs Castells Fresquet (PPC) i quatre vots d’abstenció de Lluís Soler Panisello (CiU), Domingo Alcalà Sorribes (CiU), Salvador Bertomeu Bertomeu (CiU) i Carme Franch Rius (CiU), per tant resta expedit el tràmit adient sent facultat el Sr. alcalde per a dur-ho a terme i per portar a efecte el que calgui per a l’execució d’aquest acord.

**GOVERNACIÓ I PERSONAL**

**12è.- DICTAMEN DE PROPOSTA DE RATIFICACIÓ DE L’ACORD DE LA JUNTA DE GOVERN LOCAL DE DATA 26 DE FEBRER D’ENGUANY, D’APROVACIÓ BASES ESPECÍFIQUES DE SUBVENCIONS EXERCICI 2015**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Governació i Personal de data 24 de març de 2015, el Sr. Secretari acctal. dóna lectura en la seva part bastant a la proposta següent:

“El qui subscriu, José Emilio Bertomeu Rio, alcalde-president de l’ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Vist que la Junta de Govern Local en la seva sessió extraordinària de data 26 de febrer d’enguany, va adoptar entre d’altres el següent acord:

**“2.5.2.- Proposta de l'alcalde-president, en relació a l'aprovació de les bases específiques de subvencions exercici 2015.-** Vista la proposta presentada per l’alcalde-president, i atès que per acord de ple municipal de data 31 de gener de 2012 es van aprovar les bases generals de subvencions i es van exposar al públic pel termini de 30 dies hàbils, mitjançant edictes al BOPT núm. 39 de data 16 de febrer de 2012, al DOGC núm. 6067 de data 16 de febrer de 2012 i a la Veu de l’Ebre de data 10 de febrer de 2012, no presentant-se al.legacions i publicant el text íntegre de les mateixes al BOPT núm. 79 de data 3 d’abril de 2012 per a la seva entrada en vigor.

Atès que s’han redactat les bases específiques de subvencions per a l’exercici 2015, concretament les destinades a entitats socials, juvenils, dones, culturals i festives i esportives.

Atès que la competència per aprovar les mateixes correspon a la Junta de Govern Local, si bé després s’haurà de ratificar aquesta aprovació pel ple municipal.

Atès que a les bases generals de subvencions preveuen l’aprovació de les bases particulars i de conformitat amb l’establert a l’article 124 del ROAS no cal tornar a fer una informació pública de les mateixes i únicament s’haurà de fer un anunci de convocatòria específica als efectes de presentació de sol.licituds.

Per tot l’esmentat anteriorment, la Junta de Govern Local per unanimitat acorda:

1r.- Aprovar les bases específiques de subvencions per a l’exercici 2015, concretament les destinades a entitats socials, juvenils, dones, culturals i festives i esportives.

2n.- Ratificar l’aprovació de les bases específiques a la propera sessió de ple municipal.

3r.- Que un cop es ratifiquin les mateixes pel ple municipal, es faci el corresponent anunci de convocatòria específica de cadascuna de les subvencions als efectes de presentació de sol.licituds.

4t.- Traslladar el present acord als departaments de serveis socials, joventut, dona, cultura, festes i esports per al seu coneixement i efectes oportuns”.

Atès que a la base tercera de les bases generals de subvencions, s’estableix que l’aprovació de les bases específiques correspondrà a la Junta de Govern Local, si bé després s’hauran de ratificar les mateixes per acord de ple municipal.

Per tot l’esmentat anteriorment, al ple de la Corporació PROPOSO adopti els següents

ACORDS:

1r.- Ratificar l’acord adoptat per la Junta de Govern Local de data 26 de febrer d’enguany i en conseqüència aprovar les bases específiques de subvencions, concretament les destinades a entitats socials, juvenils, dones, culturals i festives i esportives.

2n.- Que es procedeixi a realitzar el corresponent anunci de convocatòria específica de cadascuna de les subvencions als efectes de presentació de sol.licituds.

3r.- Traslladar el present acord als departaments de serveis socials, joventut, dona, cultura i esports per al seu coneixement i efectes oportuns.

La Corporació, no obstant això acordarà el que estimi pertinent.

Deltebre, 18 de març de 2015. Sgt. José Emilio Bertomeu Rio.”

Finalitzada la lectura, per part del Sr. alcalde se li dona la paraula al Sr. Tomàs Castells Fresquet del PPC i diu que el posicionament del seu grup serà a favor de la present proposta.

Intervé el Sr. Lluís Soler del grup de CiU i diu que el posicionament del seu grup serà d'abstenció a la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb dotze vots a favor de José Emilio Bertomeu Rio (PSC-PM), Joan Alginet Aliau (PSC-PM), Sònia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martín Bo (ERC-AM), Sònia Bertomeu Tomàs (ERC-AM), Maria Salomé Bertomeu Mauri (ERC-AM), Susana Gómez Castellà (ERC-AM), Jordi Pau Torres Fabra (ERC-AM), Joan Bertomeu Bertomeu (PPC) i Tomàs Castells Fresquet (PPC) i quatre abstencions de Lluís Soler Panisello (CiU), Domingo Alcalà Sorribes (CiU), Salvador Bertomeu Bertomeu (CiU) i Carme Franch Rius (CiU), per tant resta expedit el tràmit adient sent facultat el Sr. alcalde per a dur-ho a terme i per portar a efecte el que calgui per a l’execució d’aquest acord.

**TURISME, MEDI AMBIENT I RURAL, COMERÇ I RIUMAR**

**13è.- DICTAMEN DE PROPOSTA D'ADHESIÓ AL PACTE D'ALCALDES I ALCALDESSES PER L’ENERGIA**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Turisme, Medi Ambient i Rural, Comerç i Riumar de data 24 de març de 2015, el Sr. Secretari acctal. dóna lectura en la seva part bastant a la proposta següent:

“El qui subscriu, José Emilio Bertomeu Rio, com a alcalde-president de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

La Comissió Europea ha posat en marxa el que ha denominat “Pacte d’Alcaldes/esses”, una de les iniciatives més ambicioses com a mecanisme de participació de la ciutadania en la lluita contra l’escalfament de la Terra. El pacte ha nascut després d’un procés no formal de consultes amb moltes ciutats europees.

El Pacte consisteix en el compromís de les ciutats i pobles que s’hi adhereixin d’aconseguir els objectius comunitaris de reducció de les emissions de CO2 mitjançant actuacions d’eficiència energètica i relacionades amb les fonts d’energia renovables.

El desafiament de la crisi climàtica només es pot abordar amb un plantejament global, integrat, a llarg termini i sobretot, basat en la participació de la ciutadania. És per això que s’ha considerat que les ciutats han de liderar l’aplicació de polítiques energètiques sostenibles i cal recolzar els seus esforços.

L'Ajuntament de Deltebre té la voluntat d'avançar cap a l'establiment de polítiques eficaces per a reduir la contaminació que ocasiona l'escalfament global mitjançant l'adopció de programes d'eficiència energètica en àmbits com el transport urbà i l'edificació, a més de la promoció de fonts d'energies renovables en les àrees urbanes. Concretament, fa seves les propostes de la UE (març 2007) que es compromet a reduir les seves emissions de CO2 en un 20% fins l'any 2020, incrementant en un 20% l'eficiència energètica i aconseguint que un 20% del subministrament energètic procedeixi de fonts renovables. D’altra banda, l’Ajuntament també vol avançar cap a l’adaptació de la UE al canvi climàtic i millorar la preparació dels ens locals per respondre als efectes del canvi climàtic.

Per tot l’exposat es proposen al ple municipal els següents ACORDS:

**Primer.-** L’Ajuntament de Deltebre fa seus els objectius de la Unió Europea per l’any 2020 i adopta el compromís de reduir les emissions de CO2 en el seu territori en més del 20 per cent per a 2020 mitjançant la redacció i execució del Pla d’Acció per l’Energia Sostenible (PAES), un pla local per promoure l’eficiència energètica i les energies renovables.

**Segon.-** L’Ajuntament de Deltebre es compromet a elaborar el seu Pla d’Acció d’Energia Sostenible (PAES) en el termini màxim d’un any des de la data d’adhesió al Pacte. L’abast del document respondrà a les directrius que s’estableixin per part de la Comissió de Transport i Energia de la Unió Europea i inclourà una estimació de les emissions i una proposta de les accions a seguir per aconseguir els objectius plantejats. Per la realització d’aquestes tasques es disposarà del suport de la Diputació de Tarragona, coordinadora territorial del Pacte a les comarques de Tarragona, suport que es prestarà mitjançant assistència tècnica.

**Tercer.-** Així mateix, l’esmentat PAES inclourà també l’avaluació dels possibles riscos i vulnerabilitats derivats del canvi climàtic com a base per determinar les mesures d’adaptació prioritàries. I determinarà i avaluarà mesures d’adaptació, tot proposant un ordre de prioritats.

**Quart.-** L’Ajuntament de Deltebre es compromet també a elaborar un informe biennal per l’avaluació, control i verificació dels objectius, a organitzar el Dia de l’Energia, a informar de les fites obtingudes en acompliment de Pla d’Acció i a participar (en els termes que consideri oportú) en la Conferència d’Alcaldes/esses per l’Energia sostenible a Europa.

**Cinquè.-** Facultar l'alcalde/alcaldessa perquè signi el formulari d'adhesió al Pacte.

**Sisè.-** Comunicar els presents acords a la Diputació de Tarragona (per fer possible les tasques de suport i coordinació dels municipis de la província que s’hi adhereixin, qui al seu temps ho comunicarà al Comissari de Transports i Energia de la Unió Europea (en els termes del model establert).

La Corporació, no obstant això, acordarà el què estimi pertinent.

Deltebre, 18 de març de 2015. Sgt. José Emilio Bertomeu Rio.”

Finalitzada la lectura, per part del Sr. alcalde se li dona la paraula al Sr. Tomàs Castells Fresquet del PPC i diu que el posicionament del seu grup serà a favor de la present proposta.

Intervé el Sr. Lluís Soler del grup de CiU i diu que el posicionament del seu grup serà a favor de la proposta.

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**PART DE CONTROL**

**14è.- DONAR COMPTE DE LES RESOLUCIONS DE L’ALCALDIA:**

* **DE LA NÚM. 151/2015 A LA NÚM. 358/2015**

Informo que aquest punt es refereix als decrets d’alcaldia que s’han produït des de l’última sessió ordinària del ple fins a la data de convocatòria d’aquest, concretament de la núm. 151/2015 a la núm. 358/2015 que han estat a l’abast de tots els regidors dels quals els ha estat facilitada una relació numerada i extractada i de conformitat amb el previst a l’article 42.2.a) del ROF.

**9È.- INFORMES D’ALCALDIA.**

No n’hi van haver

**10È.- PROPOSICIONS URGENTS.**

No n’hi van haver

**11È.- CONTROL DELS ÒRGANS DE LA CORPORACIÓ**

* **PRECS**
* **PREGUNTES**

Arribats a aquest punt de l’ordre del dia, per part del Sr. Alcalde es dona la paraula al Sr. Joan Bertomeu del PPC i intervé per fer un aclariment envers a la inauguració que va tenir lloc ahir a la tarda del Centre d’Innovació i Desenvolupament Turístic EbreTerra i de tots els tràmits realitzats per part de tots els grups municipals que formen part d’aquest ajuntament, per mostrar el seu descontent pel que fa al ban realitzat pel Sr. Lluís Soler com a President del Consell Comarcal invitant al poble a la inauguració, per quant la invitació l’havia d’haver fet l’alcalde del nostre municipi.

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/es si així ho requereixen.

L’Alcalde, El secretari acctal.,

José Emilio Bertomeu Rio David Torres Fabra